משה רבפוגל

משה מאיר רבפוגל (נולד ב-24 ביוני 1955 בכפר סבא), הוא מהנדס תקשורת, מומחה לתאימות וקרינה אלקטרומגנטית, ודו קיום בצוותא ללא הפרעות, במישור התדר. ומחברם של מאמרים וספרים בנושא עיקרי האמונה לפי הרמב"ם, ותורת החסידות. רבפוגל הוא סא"ל במילואים.

==ביוגרפיה==
רבפוגל נולד להורים ניצולי שואה, שעלו מפולין בשנת 1948. בשנת 1966 לרגל עבודתו של האב שאול בנמל, עברה המשפחה להתגורר באשדוד. משה למד בבית הספר היסודי "נתיבים", ובבית הספר התיכון רוגוזין (מקיף ג') בעיר.

התגייס לצבא כעתודאי ולמד הנדסת חשמל ואלקטרוניקה באוניברסיטת בן-גוריון בנגב. הוא עבר טירונות במהלך מלחמת יום הכיפורים, ובעטייה נאלץ להפסיק את לימודיו באופן זמני. השתחרר משירות סדיר בדרגת סגן, ובמהלך שירות הקבע שימש בתפקידים בתחום הטכני, בפרט בתחום התאימות האלקטרומגנטית שמטרתו לאפשר קיום בצוותא של מערכות שידור מסוגים שונים ללא הפרעות הדדיות.

במהלך השירות הצבאי והלימודים באוניברסיטה, התקרב רבפוגל למשנתו של ישעיהו ליבוביץ. הוא נפגש איתו כמה פעמים בביתו ולימים כתב ליבוביץ לרבפוגל מכתב שבו שיבח את הספר "יסוד הבניין" שנדפס בשנת 1989. במקביל נפגש עם הרב יוסף קאפח, בנושא גישתו הייחודית של הרמב"ם לאמונה. כתוצאה מהמפגשים עם שני אישים אלו החל בתהליך של חזרה בתשובה, ובשנת 1983, עם נישואיו למינה, החל רבפוגל לנהל אורח חיים דתי.

עוד בעת לימודיו באוניברסיטת באר שבע, נוצר קשר בין רבפוגל לתנועת חב"ד. הוא התרשם מפעילותו של שליח חב"ד באוניברסיטה ועסק בכתבי הרבי מלובביץ', הרב מנחם מנדל שניאורסון. הקשר עם חב"ד העמיק בעקבות מפגש עם פרויקט ילדי צ'רנוביל, והוא החל למסור שיעורים על פרשת-השבוע ועל ספר התניא בבתי כנסת ברמת גן ובאזור.

==אתר מרחבקוק==
בשנת 2004 יזם רבפוגל והקים את אתר "מרחבקוק". באתר כ-700 שאלות ותשובות בענייני אמונה ויסודותיה על פי הרמב"ם והשולחן ערוך. מלבד משה עונים לשאלות הרב יעקב אריאל, רבה הראשי של רמת גן, הרב צבי כהן, רב מערב בני ברק ועוד.

באתר גם כתבים של רבפוגל בנושאי פרשת השבוע ברוח חב"ד והרמב"ם, וכן מנוע חיפוש בשם "קשר אמיץ", שבו מוסדות חסד בישראל ובעולם.

==ספריו==
* יסוד הבניין - על עיקרי האמונה של הרמב"ם מתוך כל חיבוריו, בהוצאת המחבר, רמת גן, ה'תשמ"ט 1989.
* תיקון הגוף והנפש בזמן הזה - על תיקון מקצת ענייני המדינה לפי הרמב"ם ואחרים, בהוצאת המחבר, רמת גן, ה'תשנ"ב 1992.
* דעת אורות על עיקרי האמונה של הרמב"ם, ועיקרי החסידות, בהוצאת המחבר, רמת גן, ה'תשנ"ו 1996.
* התחיה - פירוש על עיקרי האמונה לפי הרמב"ם והחסידות למול הגותו של פרופסור י. ליבוביץ, בהוצאת המחבר, רמת גן, 2002.
* יסודות שמירת בריאות הגוף והנפש על פי הרמב"ם - סיכום הגותו של הרמב"ם מכל חיבוריו בענייני בריאות הגוף, בריאות הנפש והשקפתו האמונית והמחשבתית, בהוצאת מוסד הרב קוק, ירושלים, 2007, מהדורה שנייה (מורחבת) 2015, מהדורה בשפה הצרפתית, תורגם על ידי הרב מרדכי ביטון, בהוצאת Torah-Box , 2018
* החוט המשולש - צוואת הרבי מלובביץ', לימוד התורה לשמה וקיצור הנהגת הבריאות על פי הרמב"ם, הוצאת כתב, 2009.
* חסידות וקוממיות - על הקמת חסידות ארץ ישראלית לאורם של ראשונים ואחרונים וחשיבות היות האדם חסיד, הוצאת כתב, 2014.
* הרמב"ם וליבוביץ הילכו שניהם יחדיו - עיבוד מחדש של ספר "התחיה", הוצאת ספרי צמרת, 2015.
* חסידילנד - מסה תורנית ב 2 חלקים. חלק ראשון "חצי סיפור", על החיים לאחר הקמת חסידות ארץ ישראל, וחלק שני פירוט ההצעה להקמת חסידות זו. הוצאת כתב ווב, ת"א 2017.
* אורות משה (הרמב"ם) לאורחות חיים - 5 חלקים בכרך אחד על לימוד התורה ברצינות, צוואת הרבי מליובאוויטש, יסודות לשמירת בריאות הגוף והנפש, עיקרי הדעות הנכונות לפי הרמב"ם וביאורים למקצת הלכות תשובה. סטימצקי 2018.
*מבוא למדע הא-להי - מדע העוסק בידיעת ועבודת הא-ל יתברך על פי התורה. הוצאת מוסד הרב קוק. ירושלים תשפ"א.
*הקיבוץ הטהור והנבחר בארץ ישראל - מסה תורנית על אמונה, מדע וחסידות, חלק ב של המבוא למדע הא-להי. הוצאת מוסד הרב קוק. ירושלים תשפ"ג.

==ממאמריו==
* אדם העומד מול האל - מקור ראשון, 6 בדצמבר 2009.
* להאהיב ולקרב – על היחס לקראים, מקור ראשון, 2 ביוני 2010.
* שאלה מעוררת חלחלה - נגד נישואים אזרחיים במדינת ישראל, מקור ראשון, 21 במרץ, 2010 
* ביאורים למקצת הלכות תשובה, סיני - מאמרים ומחקרים בתורה ובמדעי היהדות, כרך קמ"ח, עמודים רל"ב - רמ"ג, מוסד הרב קוק, ירושלים 2015.
*
<div class="mw-content-ltr">
* <small>M. Ravfogel and others</small>, [http://ieeexplore.ieee.org/document/1132856/?denied Microwave Point Contact Diode Responsivity Improvement through Surface Effects in Vacuum (Short Papers]) - 1984
</div>

==קישורים חיצוניים==
* [https://bama.org.il/promoted/%D7%A2%D7%93-%D7%9B%D7%9E%D7%94-%D7%90%D7%AA%D7%94-%D7%9E%D7%9B%D7%99%D7%A8-%D7%90%D7%AA-%D7%94%D7%A7%D7%93%D7%95%D7%A9-%D7%91%D7%A8%D7%95%D7%9A-%D7%94%D7%95%D7%90/ עד כמה אתה מכיר את הקב"ה] - ראיון עם משה רבפוגל באתר מגזין במה
*משה רבפוגל, [http://www.seo-tochen.co.il/?p=1065 "מורה נבוכים" לקרינה האלקטרומגנטית והשפעותיה על הסביבה], אנטנה - ביטאון חיל הקשר האלקטרוניקה והמחשבים, גיליון 8, נובמבר 2002
* [http://www.iba.org.il/moreshet/moreshet.aspx?type=1&entity=610268&page=274 הבריאות במשנת הרמב"ם], ריאיון עם משה רבפוגל במסגרת התוכנית "בראש יהודי" ברשת מורשת, (13 באפריל 2009).
* על הספר [http://www.seo-tochen.co.il/?p=1144 "יסוד הבניין"]
* [http://www.mrhavakuk.co.il/site/default.asp אתר מרחבקוק]
* [https://www.youtube.com/watch?v=LvvBAouSWZs מצגת חסידות ארץ ישראל]
* [https://www.youtube.com/watch?v=tqxSTrrAaTU שיחה מצולמת עלהספר אורות משה]
* [https://www.youtube.com/watch?v=GfIceTXjYG8 הרצאה במסגרת סמינר - האדם הטבע והמדבר גישות שונות במימוש האמונה בדגש על אמונת הרמב"ם]
* [https://www.daf-yomi.com/dafYomi.aspx מאמר על בריאות הנפש לפי הרמב"ם בשמונה פרקים]
* [https://hebrewbooks.org/53319 הספר דרכו של חסיד], באתר Hebrew Books
*[https://textratz.co.il/product/%D7%9E%D7%91%D7%95%D7%90-%D7%9C%D7%9E%D7%93%D7%A2-%D7%94%D7%90%D7%9C%D7%94%D7%99/#tab-description הקדמת הספר מבוא למדע האלוהי] באתר טקסט רץ הוצאה לאור
* [https://hebrewbooks.org/53632 הספר שערי בריאות הגוף והנפש מהדורה ראשונה], באתר Hebrew Books
* [https://hebrewbooks.org/61142 הספר אורות משה לאורחות חיים], באתר Hebrew Books
* 

קטגוריה:מהנדסים ישראלים
קטגוריה:בוגרי מקיף ג' אשדוד
קטגוריה:בוגרי אוניברסיטת בן-גוריון בנגב
קטגוריה:ישראלים שנולדו ב-1955